[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 29.6.2005

KOM(2005) 287 endelig

MEDDELELSE FRA KOMMISSIONEN TIL RÅDET OG EUROPA-PARLAMENTET

Finansielle oplysninger om de europæiske udviklingsfonde

INDLEDNING

Dette dokument knyttes som bilag til budgetforslaget for 2006 i overensstemmelse med de aftaler, der blev indgået i 1979 som led i budgetproceduren.

I artikel 8, stk. 3, i finansforordningen af 27. marts 2003 for den 9. Europæiske Udviklingsfond[1], i det følgende benævnt EUF, er det fastsat, at dette dokument skal gøres tilgængeligt for Rådet senest den 15. juni, og at disse oplysninger benyttes som grundlag for et mellemliggende overslag over forpligtelserne og betalingerne.

På samme måde som for de foregående år fremlægges i dette dokument:

- en oversigt over gennemførelsen af EUF pr. 31.12.2004

- overslag over den finansielle gennemførelse for det igangværende regnskabsår 2005

- skøn over udgifterne for regnskabsåret 2006.

Siden 9. EUF trådte i kraft, har medlemsstaterne indbetalt bidragene til de instrumenter under 9. EUF, som forvaltes af Den Europæiske Investeringsbank (EIB) (investeringsfacilitet og rentegodtgørelser), direkte til denne bank, medens bidragene til de gamle instrumenter, som forvaltes af EIB (risikovillig kapital og rentegodtgørelser) stadig går gennem Kommissionens finansforvaltning. Der skelnes således i denne meddelelse skarpt mellem på den ene side EIB’s betalinger under 9. EUF og på den anden side Kommissionens betalinger (inkl. betalingerne til de gamle instrumenter, som forvaltes af EIB).

Medmindre andet er angivet, er samtlige forpligtelses- og betalingsbeløb, der er nævnt i denne meddelelse, « bruttobeløb », dvs. uden fradrag af henholdsvis frigjorte og inddrevne beløb. Denne approach har nøje sammenhæng med den approach, der benyttes i forbindelse med EU’s almindelige budget. I 2004 udlignede Kommissionen visse transaktioner, der var gennemført via Stabex-instrumentet. For at tallene i denne meddelelse skal svare til de faktiske økonomiske forhold, er virkningen fordelt over de pågældende år (2001-2004). Der vil blive fremlagt mere detaljerede tal vedrørende denne korrektion i bilag 1 til det tekniske bilag til « Rapport om den finansielle forvaltning af EUF for regnskabsåret 2004 », som vil foreligge i juni 2005.

OVERSIGT OG SAMMENFATNING

I tabel 1 gives en oversigt over gennemførelsen i 2004 og de ajourførte overslag vedrørende gennemførelsen i 2005 og 2006. Hvad angår gennemførelsen af EUF i 2004 set i forhold til overslagene fra oktober 2004, er forpligtelserne blevet forsinket en smule (jf. punkt 1.2.1), men forsinkelsen vil kunne indhentes i de kommende år. Betalingerne var de største i EUF’s historie.

Hvad angår regnskabsårene 2005 og 2006, har Kommissionen ajourført de overslag, der blev fremlagt i meddelelsen fra oktober 2004[2], for hver af AVS-staterne[3] og for OLT[4]. Ligesom i 2004 har den været særlig opmærksom på betalingsoverslagene. Sigtet hermed var dobbelt, nemlig dels at forsøge at begrænse risikoen for, at medlemsstaterne afsatte alt for store beløb på deres nationale budgetter, dels at sikre, at der var tilstrækkeligt med finansielle ressourcer til rådighed for EUF for at undgå en gentagelse af de problemer, der opstod i slutningen af 2003 og i maj 2004 på grund af manglende likviditet. EIB har også ajourført sine overslag for instrumenterne under 9. EUF og under de tidligere EUF; sidstnævnte er medtaget fuldt ud i dette dokument. Som sædvanlig vil disse overslag blive revideret i meddelelsen i oktober.

For Kommissionen og EIB tilsammen ventes forpligtelsesniveauet at andrage lidt over 4 mia. EUR i 2005 og 3,6-3,7 mia. EUR i 2006 for at gøre det muligt senest ved udgangen af 2007 fuldt ud at anvende det rammebeløb, der blev gjort disponibelt ved Cotonou-aftalen (inkl. overførsler fra tidligere EUF). For betalingernes vedkommende ventes niveauet for første gang at nå op på ca. 3 mia. EUR i 2005. Det foreløbige overslag for 2006 viser et beløb på 3,2-3,3 mia. EUR. De nye overslag for 2005 og 2006, som omfatter et foreløbigt overslag over brugen af saldoen af det betingede beløb på 1 mia. EUR, vises mere detaljeret i punkt 2 og 3 i dokumentet, medens der i punkt 4 vises en ajourført balance og de bidrag, som medlemsstaterne skal indbetale. I tabel 3 vises et résumé. I bilag 3 vises bidragenes opdeling på rater for hver af medlemsstaterne.

I følgende diagram vises udviklingen i forpligtelser og betalinger. Det viser klart tendensen til større betalinger fra 2000.

[pic]

m € = Mio. EUR

---- Forpligtelser

___Betalinger

Tabel 1 – Ajourføring af overslaget over forpligtelser og betalinger (i mio. EUR)

2004 | 2005 | 2006 |

Meddelelse oktober 2004[5] | Gennemførelse | Meddelelse oktober 2004[6] | Ajourføring | Meddelelse oktober 2004 | Ajourføring |

FORPLIGTELSER |

Kommissionen - klassiske instrumenter | 2 597 | 2 343 | 3 303 | 3 290 | 2 635 |

Fredsfacilitet | 250 | 250 | - | - | - |

Stabex | 10 | 10 | 10 |

Vandfacilitet | 3 | 45 | 197 | 80 | 125 |

Supplerende 750 mio. EUR | 120 | 330 |

Kommissionen i alt | 2 850 | 2 648 | 3 500 | 3 500 | 3 100 |

EIB-instrumenter under 9. EUF | 335 | 314 | 555 | 610 | 550 |

I ALT | 3 185 | 2 962 | 4 055 | 4 110 | 3 500 | 3 650 |

BETALINGER |

Kommissionen – klassiske instrumenter | 2 282 | 2 267 | 2 367 | 2 296 | 2 372 |

EIB - gamle instrumenter | 170 | 153 | 135 | 92 | 72 |

Fredsfacilitet | 22 | 37 | 61 | 80 | 95 |

Vandfacilitet | 1 | 0 | 57 | 14 | 38 |

Supplerende 750 mio. EUR | 0 | 153 |

Subtotal | 2 475 | 2 457 | 2 620 | 2 482 | 2 730 |

Stabex | 7 | 17 | 20 |

D.R.Congo | 0 | 89 |

Kommissionen i alt | 2 475 | 2 464 | 2 620 | 2 588 | 2 750 |

EIB-instrumenter under 9. EUF i alt | 94 | 93 | 222 | 445 | 489 |

I ALT | 2 569 | 2 557 | 2 842 | 3 033 | 3 400 | 3 239 |

1. OVERSIGT OVER GENNEMFØRELSEN AF DE EUROPÆISKE UDVIKLINGSFONDE PR. 31. DECEMBER 2004

1.1. Disponible midler pr. 31. december 2004

Modsat hvad der er tilfældet i resten af dokumentet, er tallene under dette punkt 1.1. vedrørende forpligtelser og betalinger « nettotal », dvs. at de inkluderer frigjorte og inddrevne beløb. Dette er nødvendigt for at få kendskab til de disponible midlers størrelse, idet disse pr. definition er « nettotal ».

Inklusive overførslerne fra de tidligere EUF androg de samlede disponible tildelinger under 9. EUF til Kommissionen og EIB ved årets udgang 16 149 mio. EUR. Af dette beløb var der indgået forpligtelser for ca. 6 475 mio. EUR. Der vil blive indgået forpligtelser for saldoen (9 674 mio. EUR) inden udgangen af 2007. Disse tal inkluderer tilrådighedsstillelsen af 250 mio. EUR af det betingede beløb på 1 mia. EUR til vandfaciliteten. Derimod er saldoen (750 mio. EUR) ikke medregnet i den disponible tildeling.

Bilag 1 indeholder mere detaljerede tal.

1.2. Gennemførelse af EUF i 2004

1.2.1. Forpligtelser

Efter at der i 2003 var indgået nye forpligtelser af rekordstørrelse (4 135 mio. EUR) i forbindelse med 9. EUF’s forholdsvis sene ikrafttræden, faldt forpligtelserne i 2004 til et niveau, der kan betegnes som normalt (2 962 mio. EUR) for et nyt forpligtelsesforløbs andet år. Navnlig for Kommissionens vedkommende (2 648 mio. EUR) holdt forpligtelserne sig en smule (7 %) lavere end det mål, der blev anført i meddelelsen fra oktober 2004 (2 850 mio. EUR). Denne forsinkelse skyldtes især, at det ikke var muligt at indgå forpligtelser vedrørende to store projekter. Det drejede sig om et stor vejbygningsprojekt i Uganda (ca. 100 mio. EUR; manglende overholdelse af visse betingelser fra dette lands side) og et rehabiliteringsprogram i Sudan (ca. 50 mio. ECU; den politiske situation i dette land). Kommissionen frigjorde midler på ca. 298 mio. EUR, hvorved Kommissionens « nettotal » for forpligtelser blev nedbragt til 2 350 mio. EUR.

1.2.2. Betalinger

Betalingerne i 2004 (2 557 mio. EUR for Kommissionen + EIB) udgør det største beløb nogensinde og bekræfter den positive strukturelle tendens for betalingsomfanget.

Med et beløb på 2 464 mio. EUR nåede Kommissionen næsten op på det omfang, der blev forudset i oktober sidste år (2 475 mio. EUR). Hvis Kommissionen havde haft rådighed over alle de bidrag, som medlemsstaterne blev anmodet om før udgangen af 2004, kunne den have foretaget en supplerende betaling til et program til bekæmpelse af polio (41 mio. EUR), og udgifterne ville i så fald være nået op på 2 505 mio. EUR. EIB foretog betalinger på ca. 93 mio. EUR, hvilket er i overensstemmelse med dens overslag fra oktober.

Kommissionen foretog inddrivelser og betalingskorrektioner på ca. 50 mio. EUR, hvorved de samlede nettobetalinger blev nedbragt til 2 414 mio. EUR for Kommissionens vedkommende.

1.2.3. Forpligtelsernes og betalingernes fordeling efter instrument

Til orientering vises i tabellen i bilag 2 udgifternes fordeling efter instrument i regnskabsårene 2003 og 2004.

1.2.4. Finansielle bevægelser i 2004

I følgende tabel vises saldiene i begyndelsen og slutningen af regnskabsåret 2004, de af medlemsstaterne indbetalte bidrag til EUF og betalingerne. Denne tabel omfatter hverken de betalinger, der er foretaget under Stabex-instrumentet (7,3 mio. EUR), eller de særlige foranstaltninger vedrørende D.R.Congo (0,1 mio. EUR), da disse udgifter er afholdt over særlige konti, hvortil medlemsstaterne allerede har overført midler, og som ikke har krævet nye økonomiske midler via normale indkaldelser af bidrag.

Det understreges, at det er lykkedes Kommissionen at afslutte regnskabsåret 2004 med en likviditetssaldo på de løbende konti på ca. 62 mio. EUR. Dette er lavere end i de tidligere år og viser, at Kommissionen gør alt for at anvende de økonomiske midler, som medlemsstaterne stiller til dens rådighed, på effektiv vis. For EIB’s vedkommende blev saldoen ved regnskabsårets udløb efter en overførsel på 100 mio. EUR til Kommissionens kassererkontor, som Rådet traf afgørelse om i november 2004, begrænset til ca. 8 mio. EUR.

Tabel 2 - Finansielle bevægelser i 2004 (løbende konti)

Mio. EUR

Kommissionen | EIB | I ALT |

9. EUF |

Saldo pr 1.1.2004 | 82,3 | 67,5 | 149,7 |

Medlemsstaternes vedtagne bidrag for 2004, herunder | 2 315,0 | 25,0 | 2 340,0 |

1. rate | 725,0 | 125,0 | 850,0 |

2. rate | 1 100,0 | 0,0 | 1 100,0 |

3. rate | 390,0 | 0,0 | 390,0 |

Overførsel fra EIB til Kommissionen | 100,0 | -100,0 | 0,0 |

2003-bidrag overført i 2004 | 95,8 | 8,5 | 104,3 |

2004-bidrag overført i 2003 | -1,4 | -1,4 |

2004-bidrag overført i 2005 | -42,4 | -42,4 |

Renter og andre indtægter | 19,0 | 19,0 |

Inddrivelser og korrektioner | 50,3 | 50,3 |

Betalinger | -2 456,9 | -93,1 | -2 550,0 |

Saldo pr. 31.12.2004[7] | 61,7 | 7,8 | 69,5 |

2. OVERSLAG OVER DEN FINANSIELLE GENNEMFØRELSE FOR REGNSKABSÅRENE 2005 OG 2006

2.1. Forpligtelser

2.1.1. Regnskabsåret 2005

Tidligere forløb: |

I Kommissionens meddelelse fra oktober 2004[8] anslog Kommissionen og EIB forpligtelsesniveauet i 2005 til i alt 4 055 mio. EUR fordelt som følger:

- 555 mio. EUR til de instrumenter, der forvaltes af EIB vedrørende 9. EUR

- 3 500 mio. EUR til de af Kommissionen forvaltede instrumenter. I dette tal var medregnet tilrådighedsstillelsen af 250 mio. EUR for vandfaciliteten som første rate af det betingede beløb på 1 mia. EUR, som Rådet traf afgørelse om[9] i marts 2004.

Situationen pr. 30. april 2005:

- Mellem den 1. januar og den 30. april indgik EIB forpligtelser til et samlet beløb af 126 mio. EUR under instrumentet investeringsfaciliteten og ca. 33 mio. EUR i forbindelse med rentegodtgørelser (9. EUF).

- Hvad angår de instrumenter, der forvaltes af Kommissionen, blev der indgået forpligtelser for 297 mio. EUR. Der mindes om, at vedtagelsesproceduren for forpligtelser er udformet således, at der i løbet af årets første halvdel opbygges en stor « beholdning » af forpligtelser « i venteposition ». Det drejer sig først og fremmest om sager, der er under vedtagelse i Kommissionen, og som kræver en høring af medlemsstaterne. Den 30. april beløb disse sig til 615 mio. EUR. Alt i alt beløb gennemførelsen sig således til 912 mio. EUR (endelige beløb og beløb under vedtagelse).

Udsigter for gennemførelsen indtil udgangen af 2005

- EIB forhøjer sit overslag for 2005 fra 555 mio. EUR til 610 mio. EUR (+55 mio. EUR). Af disse 610 mio. EUR ventes 537 mio. EUR at blive gennemført under investeringsfaciliteten og 73 mio. EUR i forbindelse med foranstaltninger, hvortil der knyttes rentegodtgørelser.

- For Kommissionens vedkommende bekræfter de nye overslag på 3 500 mio. EUR det samlede beløb, som der allerede blev givet meddelelse om i oktober 2004, og de er på nuværende stade fortsat særdeles ambitiøse, samtidig med at de gør det muligt at overholde den fastsatte tidsplan med henblik på fuldt ud at opbruge rammebeløbet inden udgangen af regnskabsåret 2007. Dette beløb omfatter 80 mio. EUR til vandfaciliteten (fra den første rate på 250 mio. EUR, der blev vedtaget i 2004). Hvad angår tilrådighedsstillelsen af de supplerende 750 mio. EUR (saldoen af det betingede beløb på 1 mia. EUR), er der foreløbigt medregnet et beløb på 120 mio. EUR i dette overslag. Dette beløb har tilknytning til Kommissionens forslag om brugen af det supplerende rammebeløb. Det bør tilpasses efter den afgørelse, som Rådet vil træffe.

- Alt i alt beløber det reviderede forpligtelsesbeløb sig til 4 110 mio. EUR (+55 mio. EUR).

2.1.2. Regnskabsåret 2006

I meddelelsen fra oktober 2004 baserede Kommissionen sine overslag for 2006 på det forpligtelsesforløb, der var fremherskende under de forudgående EUF, men den baserer nu sine beregninger på de konkrete sager. Med udgangspunkt i den stadig ret usikre hypotese, at der vil blive indgået forpligtelser for 330 mio. EUR af de supplerende 750 mio. EUR, munder denne beregning ud i et tal på 3 100 mio. EUR. Hvad angår de nye instrumenter, der forvaltes af EIB, regner banken med at kunne indgå forpligtelser på 550 mio. EUR. Alt i alt synes forpligtelserne (Kommissionen og EIB) således at ville andrage ca. 3 650 mio. EUR. Opretholdelsen af dette høje niveau afspejler Kommissionens og EIB’s stærke ønske om fuldt ud at anvende de midler, der er disponible i henhold til Cotonou-aftalen.

2.2. Betalinger

2.2.1. Regnskabsåret 2005

Tidligere forløb:

I oktober 2004[10] fastlagde Kommissionen og EIB et overslag på sammenlagt 2 842 mio. EUR for 2005 fordelt som følger:

- 222 mio. EUR til de instrumenter, som EIB forvalter under 9. EUF

- 2 620 mio. EUR til de instrumenter, der forvaltes af Kommissionen (inkl. EIB’s gamle instrumenter).

Gennemførelsessituationen pr. 30. april 2005:

- Pr. 30. april 2004 havde EIB foretaget betalinger på 41 mio. EUR.

- Kommissionen havde for sin del foretaget betalinger på 535 mio. EUR. Dette beløb er højere, end det tidligere har været på samme tidspunkt af året. Ud over disse beløb var ca. 126 mio. EUR i pipeline, dvs. at betalingen var forberedt af tjenesterne.

Udsigter for gennemførelsen indtil udgangen af 2005

- EIB har revideret sine overslag i opadgående retning, nemlig fra 222 mio. EUR i oktober 2004 til 445 mio. EUR nu (+223 mio. EUR). Af disse 445 mio. EUR vedrører 372 mio. EUR investeringsfaciliteten og 73 mio. EUR rentegodtgørelser.

- Ligesom det var tilfældet sidste år, har Kommissionen lagt særlig vægt på ajourføringen af betalingsoverslaget. Der er udarbejdet et overslag pr. projekt (forpligtelse) og pr. kontrakt for hvert land. Det nye overslag munder ud i et samlet beløb for Kommissionen på 2 588 mio. EUR, dvs. tæt på overslaget fra oktober 2004 (2 620 mio. EUR). Den beskedne nedgang skyldes (a) en revision i nedadgående retning af EIB’s betalinger under de gamle instrumenter (risikovillig kapital og rentegodtgørelser) fra 135 mio. EUR til 92 mio. EUR og (b) en nedsættelse af de forventede udgifter til vandfaciliteten fra 57 mio. EUR til 14 mio. EUR (betalingerne vil sandsynligvis fordele sig over en længere periode end oprindeligt anslået; desuden fører den meget store succes med indkaldelser af forslag til en beskeden forsinkelse i indgåelsen af kontrakter). Hvad angår tilrådighedsstillelsen af de 750 mio. EUR (saldoen af det betingede beløb på 1 mia. EUR), er der ikke på nuværende stade fastsat noget beløb. Situationen vil blive nyvurderet i meddelelsen i oktober 2005.

- Alt i alt munder revisionen af behovene under EIB og Kommissionen tilsammen ud i et beløb på 3 033 mio. EUR, dvs. 191 mio. ECU mere end overslaget fra oktober 2004 (2 842 mio. EUR).

2.2.2. Regnskabsåret 2006

For 2006 munder overslaget ud i et samlet beløb på 3 239 mio. EUR sammensat af:

- 489 mio. EUR til EIB under 9. EUF, heraf 39 mio. EUR i rentetilskud

- 2 750 mio. EUR til de traditionelle instrumenter, der forvaltes af Kommissionen.

Da disse tal vedrører en forholdsvis fjerntliggende tidshorisont, skal de fortolkes med forsigtighed.

3. FORVENTET FINANSIEL SITUATION I 2005 OG 2006

Tabel 3 - Anslået finansiel situation i 2005 og 2006

Mio. EUR

Meddelelse | Revision |

oktober[11] |

Kommis- | EIB | I ALT | Kommis- | EIB | I ALT |

sionen | 9. EUF | sionen | 9. EUF |

Saldo pr. 31/1/2005 | 82 | 7 | 89 | 62 | 8 | 70 |

2004-bidrag overført i 2005 | - | 0 | 42 | - | 42 |

2005-bidrag, heraf: | 2 560 | 222 | 2 782 | 2 385 | 460 | 2 845 |

1. rate (vedtaget) | 1 360 | 60 | 1 420 | 1 360 | 60 | 1 420 |

2. rate | 800 | 99 | 899 | 750 | 300 | 1 050 |

3. rate | 400 | 63 | 463 | 275 | 100 | 375 |

Renter | 5 | - | 5 | 5 | - | 5 |

Inddrivelser | 50 | - | 50 | 50 | - | 50 |

Betalinger | -2 620 | -222 | -2 842 | -2 482 | -445 | -2 927 |

Saldo pr. 31/12/2005 | 77 | 7 | 84 | 62 | 23 | 85 |

2006-bidrag | 2 720 | 500 | 3 220 |

Renter | 5 | - | 5 |

Inddrivelser | 50 | - | 50 |

Betalinger | -2 780 | -489 | -3 269 |

Saldo pr. 31/12/2006 | 57 | 34 | 91 |

For at kunne dække den kraftige forhøjelse af betalingsoverslagene anmoder EIB om en forhøjelse af bidragene på 238 mio. EUR for 2005 (460 mio. EUR mod 222 mio. EUR i oktober).

For Kommissionens vedkommende adskiller overslaget over de samlede betalinger sig ikke synderligt fra overslaget fra oktober. Dog skal der her fratrækkes de beløb, som vil blive anvendt på den spærrede Stabex-konto og på den særlige konto for D.R.Congo (valg), dvs. 106 mio. EUR (se tabel 1), idet disse udgifter ikke kræver nye finansielle ressourcer fra medlemsstaterne. Når der desuden tages hensyn til de 42 mio. EUR, der i januar 2005 blev overført som 2004-bidrag, kan det samlede bidragsbeløb for 2005 nedsættes med 175 mio. EUR. Denne nedsættelse absorberer en betydelig del af den forhøjelse, som EIB anmoder om.

I tabel 3 vises størrelsen af de tre indkaldelser. Det beløb, som EIB har anmodet om som anden rate (300 mio. EUR), er forhøjet mærkbart. For at gøre det lettere for medlemsstaterne at dække denne forhøjelse accepterer Kommission en anden rate, der er lidt lavere end forventet i oktober (750 mio. EUR mod 800 mio. EUR). Som følge af en forbedret spredning af betalingerne over året anmoder Kommissionen om, at tredje bidragsrate gøres lavere end tidligere, og at anden rate gøres højere.

For 2006 munder et foreløbigt overslag over bidragene ud i et beløb på 3 160 mio. EUR. Der er tale om en betydelig forhøjelse af bidragene mellem 2003 og 2006 (overslag) (2003: 2 200 mio. EUR; 2004: 2 440 mio. EUR; 2005: 2 845 mio. EUR), hvilket afspejler EUF’s tiltagende aktivitet.

4. FREMTIDEN

Som tidligere nævnt forpligter Kommissionen sig til at gøre alt for at sikre, at de midler, der er gjort disponible ved Cotonou-aftalen (inkl. restbeløbene fra 6., 7. og 8. EUF, som er overført til 9. EUF), er stillet til rådighed senest ved udgangen af 2007. Det er klart, at det ikke udelukkende afhænger af Kommissionen, hvorvidt denne målsætning nås. På grund af karakteren af samarbejdsaftalerne (Lomé, Cotonou), som er baseret på partnerskabsprincippet, afhænger den takt, hvori EUF gennemføres, af AVS-landenes absorptionsevne (tilstrækkeligt stabile politiske forhold, minimum af god regeringsførelse osv.). Kommissionen vil vedblive med at støtte dem, yde enhver mulig teknisk bistand til de nationale anvisningsberettigede og om fornødent foreslå korrigerende foranstaltninger, senest som led i den omfordeling af midler, der efter planen vil finde sted ved den afsluttende undersøgelse i 2006.

BILAG 1 Konsolideret situation for EUF (6.-9.) for AVS-staterne og OLT 31. december 2004 (mio. EUR)

FORVALTET AF KOMMISSIONEN | Tildelinger | Forpligtelser | Betalinger[12] |

Nationale og territoriale tildelinger | 23 975 | 17 522 | 11 209 |

CDE[13], CTA[14] og APP[15] | 65 | 65 | 28 |

Langsigtet udviklingsreserve | 430 | 0 | 0 |

Regionalt samarbejde | 6 197 | 5 021 | 3 023 |

Rentegodtgørelser | 395 | 395 | 352 |

Risikovillig kapital (6.-8. EUF) | 2 566 | 2 566 | 2 137 |

Strukturtilpasningsfacilitet | 2 747 | 2 747 | 2 634 |

Katastrofebistand | 724 | 724 | 720 |

Bistand til flygtninge | 298 | 298 | 263 |

Stabex | 3 853 | 3 853 | 3 407 |

Sysmin | 703 | 703 | 563 |

Anvendelse af renter | 38 | 38 | 30 |

Overførsel fra 1.-5. EUF | 441 | 441 | 393 |

Gældslempelse (7. og 8. EUF) | 1 100 | 1 100 | 1 100 |

Undersøgelser og TA[16] til OLT | 2 | 1 | 0 |

Gennemførelsesudgifter | 125 | 125 | 55 |

Særlig bistand D.R.Congo | 107 | 92 | 0 |

Diverse indtægter | 36 | 2 | 0 |

Subtotal | 43 802 | 35 692 | 25 914 |

FORVALTET AF EIB |

Rentegodtgørelser | 188 | 0 | 0 |

Investeringsfacilitet | 2 057 | 680 | 97 |

Subtotal | 2 245 | 680 | 97 |

TILSAMMEN (6.-9. EUF) | 46 047 | 36 372 | 26 011 |

Modsat hvad der er tilfældet for de øvrige beløb, der er nævnt i dette dokument, er tallene i denne tabel « nettotal », dvs. at de inkluderer frigjorte og inddrevne beløb (dette er nødvendigt for at få kendskab til de disponible midlers størrelse, idet disse pr. definition er « nettotal »).

BILAG 2 Udgifternes fordeling efter instrument for årene 2003 og 2004

Mio. EUR

2003 | 2004 |

forpligtelser | betalinger[17] | forpligtelser | betalinger |

PROGRAMMER FORVALTET AF KOMMISSIONEN |

6.-8. EUF Vejledende programmer |

I alt | 213,2 | 1 073,0 | 0 | 1 075,1 |

Andet end vejledende programmer |

Rentegodtgørelser | 13,6 | 8,5 | - | 9,8 |

Katastrofebistand | 2,3 | 6,4 | - | 2,5 |

Bistand til flygtninge | - | 32,1 | - | 26,9 |

Risikovillig kapital | 240,3 | 226,6 | - | 143,3 |

Mineprodukter | 2,5 | 40,3 | - | 27,4 |

Stabex | 7,7 | 109,3 | 9.6 | 7,3 |

Strukturtilpasningsfacilitet | 5,0 | 174,5 | - | 89,7 |

Gældslempelse (HIPC) | - | 209,0 | - | - |

Overførsel af andre midler | 3,0 | 17,8 | - | 11,2 |

Anvendelse af renter | 11,5 | 7,7 | - | 16,4 |

Undersøgelser + teknisk assistance OLT | 0,7 | 0,3 | - | 0,0 |

I alt | 286,5 | 832,4 | 9,6 | 334,5 |

9. EUF + overgangsforanstaltninger |

Rammebeløb A | 1 918,5 | 162,9 | 1 739,5 | 654,7 |

Rammebeløb B | 220,3 | 44,8 | 230,2 | 144,4 |

Regionale projekter | 177,6 | 1,6 | 134,1 | 12,3 |

AVS-interne projekter Cotonou | 759,8 | 230,4 | 413,6 | 158,9 |

Gennemførelsesudgifter | 154,8 | 93,8 | 56,6 |

Øvrige | 37,9 | 27,0 | 27,7 |

I alt | 3 268,8 | 439,6 | 2 638,2 | 1 054,6 |

Forvaltet af Kommissionen i alt | 3 768,5 | 2 345,0 | 2 647,8 | 2 464,3 |

PROGRAMMER FORVALTET AF EIB (9. EUF) |

Investeringsfacilitet | 366,2 | 4,0 | 314,2 | 93,1 |

EUF I ALT | 4 134,7 | 2 349,1 | 2 962,0 | 2 557,4 |

BILAG 3 BIDRAG TIL EUF FOR REGNSKABSÅRET 2005 (i EUR)

LAND | NØGLE | 1. rate | 2. rate | 3. rate | Raternes |

|8. EUF |Overført til |Overført til |Skal overføres til |Skal overføres til |Skal overføres til |Skal overføres til |SAMLEDE | | |% |EIB |Kommissionen |EIB |Kommissionen |EIB |Kommissionen |BELØB | |TYSKLAND |23,36 |14 016 000 |317 696 000 |70 080 000 |175 200 000 |23 360 000 |64 240 000 |664 592 000 | |BELGIEN |3,92 |2 352 000 |53 312 000 |11 760 000 |29 400 000 |3 920 000 |10 780 000 |111 524 000 | |DANMARK |2,14 |1 284 000 |29 104 000 |6 420 000 |16 050 000 |2 140 000 |5 885 000 |60 883 000 | |SPANIEN |5,84 |3 504 000 |79 424 000 |17 520 000 |43 800 000 |5 840 000 |16 060 000 |166 148 000 | |FRANKRIG |24,30 |14 580 000 |330 480 000 |72 900 000 |182 250 000 |24 300 000 |66 825 000 |691 335 000 | |GRÆKENLAND |1,25 |750 000 |17 000 000 |3 750 000 |9 375 000 |1 250 000 |3 437 500 |35 562 500 | |IRLAND |0,62 |372 000 |8 432 000 |1 860 000 |4 650 000 |620 000 |1 705 000 |17 639 000 | |ITALIEN |12,54 |7 524 000 |170 544 000 |37 620 000 |94 050 000 |12 540 000 |34 485 000 |356 763 000 | |LUXEMBOURG |0,29 |174 000 |3 944 000 |870 000 |2 175 000 |290 000 |797 500 |8 250 500 | |NEDERLANDENE |5,22 |3 132 000 |70 992 000 |15 660 000 |39 150 000 |5 220 000 |14 355 000 |148 509 000 | |PORTUGAL |0,97 |582 000 |13 192 000 |2 910 000 |7 275 000 |970 000 |2 667 500 |27 596 500 | |DET FORENEDE KONGERIGE |12,69 |7 614 000 |172 584 000 |38 070 000 |95 175 000 |12 690 000 |34 897 500 |361 030 500 | |ØSTRIG |2,65 |1 590 000 |36 040 000 |7 950 000 |19 875 000 |2 650 000 |7 287 500 |75 392 500 | |FINLAND |1,48 |888 000 |20 128 000 |4 440 000 |11 100 000 |1 480 000 |4 070 000 |42 106 000 | |SVERIGE |2,73 |1 638 000 |37 128 000 |8 190 000 |20 475 000 |2 730 000 |7 507 500 |77 668 500 | |I ALT |100,00 |60 000 000 |1 360 000 000 |300 000 000 |750 000 000 |100 000 000 |275 000 000 |2 845 000 000 | |

[1] EUT L 83 af 1.4.2003, s. 1.

[2] KOM(2004) 763 endelig af 19.11.2004. EUF: Overslag over forpligtelser, betalinger og bidrag, der skal indbetales af medlemsstaterne for regnskabsårene 2004 et 2005, og overslag over forpligtelser og betalinger for perioden 2006-2009.

[3] Staterne i Afrika, Vestindien og Stillehavet.

[4] Oversøiske lande og territorier.

[5] Som ændret ved fremlæggelsen for Rådet (se rådsdok nr. 194/04 AVS af 6. december 2004).

[6] Samme som ovenstående fodnote.

[7] Ekskl. 2005-bidrag på 180,4 mio. EUR, som blev overført ved udgangen af december 2004.

[8] Se fodnote 2.

[9] Rådets afgørelse 2004/289 af 22. marts 2004.

[10] Se fodnote 5.

[11] Se fodnote 5.

[12] Inden for rammerne af Stabex-udligningen er et beløb på 4,4 mio. EUR, som er betalt til Etiopien, endnu ikke udlignet i EUF’s regnskab og vil blive udlignet i 2005.

[13] Centret for virksomhedsudvikling.

[14] Det Tekniske Center for Samarbejde på Landbrugsområdet og i Landdistrikterne.

[15] Den Blandede Parlamentariske Forsamling.

[16] Teknisk assistance.

[17] Se fodnote 12.

[pic]

[pic]

[pic]

[pic]

[pic]

[pic]

[pic]

[pic]

[pic]

[pic]

[pic]

[pic]